
	Comisia pentru buget, finanţe şi bănci
	
	Bucureşti,        

Nr. 22/70/11.02.2009


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea şi completarea Legii nr. 571/2003 privind Codul fiscal, cu modificările şi completările ulterioare, cu care comisia noastră a fost sesizată în fond cu adresa Biroului Permanent nr.Pl.x 92  din  3 martie 2008.
	PREŞEDINTE,

Viorel  Ştefan

	Comisia pentru buget, finanţe şi bănci
	
	Bucureşti,    

Nr. 22/70/11.02.2009


RAPORT

asupra propunerii legislative pentru modificarea

 şi completarea Legii nr. 571/2003 privind 
Codul fiscal, cu modificările şi completările ulterioare
Cu adresa nr. 92 din 3 martie 2008, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea şi completarea Legii nr. 571/2003 privind Codul fiscal, cu modificările şi completările ulterioare.
La întocmirea raportului s-au avut în vedere avizele Comisiei juridice, de disciplină şi imunităţi, Comisiei pentru politică economică, reformă şi privatizare, Consiliului Legislativ.
Prezenta propunere legislativă are ca obiect de reglementare  completarea alin. (2) al art. 15 din Legea nr. 571/2003 privind Codul fiscal, cu modificările şi completările ulterioare, în sensul introducerii în categoria veniturilor neimpozabile, pentru organizaţiile nonprofit, a sumelor primite ca urmare a neîndeplinirii obligaţiilor ce revin unui beneficiar potrivit contractelor de donaţie/sponsorizare.
Propunerea legislativă face parte din categoria legilor ordinare, potrivit art. 76 din Constituţia României, republicată.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat doamna Iordache Graţiela – secretar de stat la Ministerul Finanţelor Publice.

La lucrările comisiei au participat  31 deputaţi, din totalul de 31 membri ai comisiei.

Raportul comisiei a fost adoptat cu unanimitate de voturi. 
Propunerea legislativă a fost respinsă de Senat în şedinţa din data de 27 februarie 2008.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii propunerii legislative pentru modificarea şi completarea Legii nr. 571/2003 privind Codul fiscal, cu modificările şi completările ulterioare, în şedinţa din data de 10 februarie 2009 , comisia propune Plenului Camerei Deputaţilor respingerea, deoarece în textul O.U.G. nr. 106/2007 pentru modificarea şi completarea Legii nr. 571/2003 privind Codul fiscal s-a introdus o nouă literă, lit. l), la alin. (2) al art. 15, similară ca efecte fiscale cu cea din propunerea legislativă.
Deasemenea precizăm că reprezentanţii Ministerului  Finanţelor Publice s-au angajat în elaborarea unui proiect al Codului Fiscal  unitar integrat şi armonizat cu directivele Uniunii Europene, precum şi cu realităţile economice.
	PREŞEDINTE,

Viorel Ştefan
	SECRETAR,

Iuliu Nosa


             Consilier parlamentar:
    
Ene Giorgiana

